[ลำพูน :  ในเมือง]
เพื่อนแนะนำให้มารีวิว ร้านขนมจีนและ น้ำเงี้ยว  ที่ ซอยเส้น  แห่งนี้ ซึ่งเป็นร้านที่ไม่ถือว่าเปิดใหม่เลยเสียทีเดียว เป็นร้านที่เปิดมาหลายเดือนแล้ว แต่ก็ตั้งเป้าหมายในใจเหมือนกันว่า อยากจะมาลิ้มลองสักครั้ง ร้านนี้นั้นตั้งอยู่ใกล้ ๆ  กู่ช้าง กู่ม้า  คือโบราณสถานที่สำคัญของชาวลำพูน เป็นสถานที่ศักดิ์สิทธิ์คู่บ้านคู่เมืองอีกแห่งหนึ่งที่ชาวลำพูนให้ความเคารพนับถือ ด้วยความเชื่อว่าเป็นสุสานช้างศึก - ม้าศึก คู่บารมีของพระนางจามเทวี  

หากเพื่อนชาววงใน สนใจที่อยากตามมาชิม ข้าวซอย และ ขนมจีน แบบเหนือ ๆ ให้ตามมาได้เลยค่ะ ร้านอยู่ใกล้ ๆ กับ กู่ช้างกู่ม้า นิดเดียว ประมาณ 50 เมตร สังเกตุร้านอยู่ตรงกันข้ามกับสวนสาธารณะ ของเทศบาลเมืองลำพูน (ค่อนไปทางทิศตะวันออก) สำหรับการจอดรถ กว้าง ๆ มาก ๆ ค่ะ ที่หน้าร้านเลย ประมาณ 20 กว่าคัน (ที่จอดรถคิดว่า เป็นของเทศบาลเมืองลำพูน  ที่เอาไว้สำหรับจอด ผู้ที่มาที่สวนสาธารณะ ของ เทศบาลเมืองลำพูน แต่สามารถจอดด้วยกันได้ค่ะ)

สำหรับเมนูของร้านมี ไม่กี่อย่างค่ะ คือ ข้าวซอย เนื้อ- เนื้อตุ๋น, ไก่, ขนมจีน น้ำเงี้ยว จะสั่งแบบจานเดียว ราคา 25.- หรือเป็นชุดก็ได้ค่ะ  ใส่หม้อดิน ชุดละ 60.- บาท ทานได้ 2 คน ส่วนเมนูของหวานมี ไอศครีมกระทิ ทานกับมะม่วง สุก โดยวันนี้ได้ชิม 4 อย่างได้แก่

1. ข้าวซอยเนื้อ 35.-  ????
เมนูนี้เป็นเมนูของเพื่อนสั่ง แต่  จะถามเพื่อนในส่วนเฉพาะว่าเนื้อเปื่อยหรือไม่ ได้คำตอบว่า เปื่อย ดี และได้เนื้อค่อนข้างคุ้มราคา ค่ะ ส่วนน้ำข้าวซอย จะอธิบายที่ เมนู ที่ 2 ค่ะ

2. ข้าวซอยไก่ 40.-  ????
ไก่ในเมนูนี้ น่องใหญ่ ดี ชอบที่น้ำข้าวซอย ไม่มันและหวานมากนักจนเลี่ยน  มันไม่แตก เป็นดอกดวง เยอะ ทาน สบาย ๆ  ไม่ใช่ว่าน้ำไม่เข้มข้นนะคะ กลมกล่อมทีเดียว เนื้อไก่ก็เปื่อยดีค่ะ ส่วนเส้นนุ่มดีมาก ๆ  เหมาะสำหรับคนที่ชอบน้ำข้าวซอยแบบไม่มันมากค่ะ

3. ขนมจีน-น้ำเงี้ยว (หม้อดิน) ชุดละ 60.-  
น้ำเข้มข้นดีมากค่ะ  น้ำเงี้ยวในหม้อดิน ที่ได้เยอะคุ้ม ทีเดียว ทานได้ 2 คน หมายถึงได้ น้ำเงี้ยวใส่หม้อดิน 1 หม้อ และ เส้นเปล่า 2 จาน  ตัก ๆ มาแล้ว น้ำยังเหลือ เราสามารถซื้อ ขนมจีนเปล่ามาเพิ่ม อีกก็ได้ค่ะ จาน ละ 5.- บาท  

4. ไอครีมกระทิ ???? (จำไม้ได้ราคาเท่าใด) ????
จัดเสริฟ์มากับไอัศครีม 2 ก้อน ทานกับ มะม่วงสุก รสไอศครีม หวานมันมาก ๆ ค่ะ แต่ไม่ค่อยเนียนหนึบ ทานกับมะม่วงที่มีรสอมเปรี้ยวนิดก็ลงตัวค่ะ

โดยรวมถือว่า อร่อยและราคาไม่สูงมากนะ  ร้านอาจไม่ได้อยู่ติดถนน  แต่เดินทางมาง่ายจอดรถสะดวกสบาย กว้างขว้าง บริการแบบครอบครัว  กันเอง และที่สำคัญอยู่ใกล้สถานที่สำคัญของชาวลำพุน คือกู่ช้าง กู่ม้า   วันนี้ให้ 4/5 ค่ะ ????????????????

ปล. เป็นความคิดเห็นส่วนตัวเพื่อใช้เป็นข้อมูลสำหรับตัดสินใจมากร้านนี้ค่ะ 

ข้อมูลเพิ่มเติม
1. เวลาเปิด - ปิด 07.30 - 16.00 น.  (หรือจนกว่าของจะหมด )  (ปิดทุกวันพุธ)

